Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, unibertsitateaz bestelako Nafarroako ikastetxeetan elkarbizitza zertan den jorratzen duten azterlanei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

Hezkuntzako kontseilariak, ekainaren 19ko Hezkuntza Batzordean egindako agerraldian, ez zien erantzun UPNko eledunak egin zizkion galdera batzuei. Horregatik, honako galdera honi idatziz erantzutea eskatzen dut:

Unibertsitateaz bestelako Nafarroako ikastetxeetan elkarbizitza arautzen duen araudiarekin bat:

– Zein azterlan egin du Hezkuntza Departamentuak ikastetxeetan elkarbizitza zertan den jorratzeko?

– Zein adierazle komun ezarri du plangintzan eta ebaluazioan?

Corellan, 2018ko ekainaren 20an

Foru parlamentaria: Alberto Catalán Higueras